b"\n_START_ARTICLE_\nBlake Lively\n_START_SECTION_\nZgodnje \xc5\xbeivljenje\n_START_PARAGRAPH_\nLivelyjeva je bila rojena v Los Angelesu o\xc4\x8detu (igralcu) Ernieju Livleyu in mami Elaine Livley kot Blake Ellender Brown. Imenovana je bila po bratu svoje babice. Je najmlaj\xc5\xa1a izmed petih otrok: ima dve sestri (Lori in Robyn) in dva brata (Jasona in Erica). Vsi so ali so bili igralci. Kot otrok se je Blake \xc5\xa1olala doma._NEWLINE_Med svojim otro\xc5\xa1tvom so jo njeni star\xc5\xa1i vzeli na svoje igralske vaje, ker je niso hoteli pustiti z varu\xc5\xa1ko. Blake je dejala, da ji je gledanje star\xc5\xa1ev med u\xc4\x8denjem na igralskih vajah nau\xc4\x8dilo igrati in je s tem dobila zaupanje vase, ko je bila starej\xc5\xa1a._NEWLINE_Blake na za\xc4\x8detku igranje ni zanimalo, namre\xc4\x8d \xc5\xbeelela je obiskovati Univerzo Stanford. Med njenimi poletnimi po\xc4\x8ditnicami, ko je bila med tretjim in \xc4\x8detrtim letnikom srednje \xc5\xa1ole Burbank, je njen brat Eric rekel svojemu agentu, naj ji po\xc5\xa1lje nekak avdicij. Iz teh avdicij je dobila vlogo Bridget v filmu Poletje odra\xc5\xa1\xc4\x8danja (ang. Sisterhood of the Traveling Pants).\n_START_SECTION_\nKariera\n_START_PARAGRAPH_\nBlake je svojo kariero za\xc4\x8dela pri 10 letih, ko se je leta 1998 pojavila v filmu Sandman, ki jo je re\xc5\xbeiral njen o\xc4\x8de. Leta 2005 je igrala Bridget v filmu The Sisterhood of the Traveling Pants, za katerega je dobila nominacijo za najbolj\xc5\xa1o \xc5\xbeensko vlogo za nagrado Teen Choice Award._NEWLINE_V letu 2006 je skupaj z igralcem Justinom Longom zaigrala v filmu Accepted in pojavila se je v manj\xc5\xa1i vlogi v filmu Simon Says. \xc4\x8ceprav film Accepted ni bil dobro sprejet pri kritikih, je Blake vseeno dobila za to nastop Hollywood Life nagrado. Leta 2007 je zaigrala Annabelle, eno od dveh likov v filmu Elvis and Annabelle. Annabelle je bila bulimi\xc4\x8dno dekle, ki je upala, da zmaga na lepotnem tekmovanju. MovieLine.com je pohvalil njen nastop v filmu in ga ka\xc5\xbee, kot da je to njena\xc2\xa0\xc2\xbbprebojna bloga\xc2\xab._NEWLINE_Leta 2007 je dobila vlogo Serene van der Woodsen v seriji Opravljivka, ki temelji na istonaslovni seriji knjig Cecily von Ziegesar. S to vlogo resni\xc4\x8dno zaslovi: pojavi se na ve\xc4\x8d naslovnicah revij, med drugim na\xc2\xa0\xc2\xbbGirls' Life\xc2\xab,\xc2\xa0\xc2\xbbTeen Vogue\xc2\xab\xc2\xa0in\xc2\xa0\xc2\xbbCosmo Girl\xc2\xab, kjer je govorila o \xc4\x8dasu v srednji \xc5\xa1oli in o njeni karieri pred Opravljivko._NEWLINE_Blake je leta 2009 ponovila svojo vlogo The Sisterhood of the Traveling Pants 2. Podobno kot v prvem filmu je Blake dobila pozitivne komentarje kritikov. Novembra 2009 je ta film zaslu\xc5\xbeil 44 milijonov dolarjev. Istega leta se je pojavila \xc5\xa1e v manj\xc5\xa1i vlogi kot Gabrielle DiMarco v filmski komdiji New York, I Love You. \xc4\x8ceprav je bil film pozitivno sprejet pri kritikih, ni veliko zaslu\xc5\xbeil._NEWLINE_Ena izmed njenih najbolj odmevnih vlog do sedaj je njena stranska vloga v The Private Lives of Pippa Lee, kjer je igrala najstnico Pippo Lee. Paul Byrnes je opisal Blakin nastop kot\xc2\xa0\xc2\xbbsenzacionalen\xc2\xab._NEWLINE_Oktobra 2009 je Lively za\xc4\x8dela snemati svoje prizore za svojo vlogo kot Kristina\xc2\xa0\xc2\xbbKris\xc2\xab\xc2\xa0Coughlin, v filmu The Town, ki temelji na romanu Princ tatov. Film, kjer igra tudi Ben Affleck, je iz\xc5\xa1el 17. septembra 2010 v ZDA._NEWLINE_Blake je igrala Carol Ferris, ki je \xc5\xbeenska glavna vloga v filmu Zelena svetilka (ang. Green Lantern). Ta film je iz\xc5\xa1el junija 2011 in je zaslu\xc5\xbeil 219.851.172 dolarjev, kar se je \xc5\xa1telo za razo\xc4\x8daranje, \xc4\x8deprav je znesek presegel prora\xc4\x8dun._NEWLINE_Leta 2011 se je pojavila v letni reviji TIME 100 najvplivnej\xc5\xa1ih ljudi na svetu. Poleg tega jo je AskMen.com imenoval za najbolj za\xc5\xbeeleno \xc5\xbeensko leta 2011 in revija People za eno od najlep\xc5\xa1ih \xc5\xbeensk leta 2012 vseh starosti._NEWLINE_Leta 2012 je skupaj z Taylorjem Kitschem, Aaronom Johnsonom, Salmo Hayek in Johnom Travolto zaigrala v filmu Savages, ki ga je re\xc5\xbeiral Oliver Stone. V tem filmu je Blake nadomestila Jennifer Lawrence v vlogi Ophelie, ki je izstopila zaradi snemanja Iger lakot. Istega leta je bila izbrana kot nov obraz Guccija._NEWLINE_Oktobra 2013 je bila imenovana za novi obraz L'Oreal. Istega meseca je bila skupaj z Ellen Burstyn vklju\xc4\x8dena v snemanje filma Brez\xc4\x8dasna Adeline (ang. The Age of Adeline).\n_START_SECTION_\nOsebno \xc5\xbeivljenje\n_START_PARAGRAPH_\nBlake je dobra prijateljica z Leighton Meester, ki je v Opravljivki igrala Blair, eno izmed glavnih vlog._NEWLINE_Livelyjeva je bila partnerka igralca Kellyja Blatza od leta 2004 do leta 2007; prijatelja sta bila \xc5\xbee od otro\xc5\xa1tva. Pozno leta 2007 so se za\xc4\x8dele \xc5\xa1iriti govorice, da prijateljuje s sodelavcem iz serije Opravljivka Pennom Badgleyjem. Maja 2008 je revija\xc2\xa0\xc2\xbbPeople magazine\xc2\xab\xc2\xa0objavila fotografije, na katerih se Blake in Penn poljubljata. \xc5\xa0ele potem sta oba odkrito govorila o odnosih med njima. Sredi septembra 2010 sta Penn in Blake kon\xc4\x8dala svojo triletno razmerje._NEWLINE_V za\xc4\x8detku leta 2010 med snemanjem filma Zelena svetilka je Blake spoznala igralca Ryana Reynoldsa. Oktobra 2011 sta za\xc4\x8dela hoditi. Junija 2012 sta kupila hi\xc5\xa1o v Bedfordu v New Yorku in 9. septembra 2012 sta se poro\xc4\x8dila v Boone Hall v Mount Pleasant v South Carolini. Skupaj imata h\xc4\x8derki James in,ines\xc2\xa0 ."